Oblasć Zakarpatska

Oblasć Zakarpatska abo Zakarpatska oblasć () je oblasć na juhozapadźe Ukrainy, za Karpatami (wot Kijewa sem). Stolica a zdobom najwjetše město je Užhorod. Oblasć ma něhdźe 1,2 milionaj wobydlerjow na přestrjeni 12.777 kwadratnych kilometrow.

Teritorij dźensnišeje oblasće słušeše hač do lěta 1918 do Rakusko-Wuherskeje a wot 1918 do 1939 jako Zakarpatska awtonomna republika abo Podkarpatska Rus do Čěskosłowakskeje.

 Geografija 
Oblasć mjezuje ze štyrjomi krajemi Europskeje unije: z Rumunskej na juhu, z Madźarskej na juhozapadźe, ze Słowakskej na zapadźe a z Pólskej na samym sewjerozapadźe. Susodnej oblasći stej Lwówska na sewjeru a Iwanofrankiwska na sewjerowuchodźe.

Najwažnižej rěce na teritoriju oblasće stej Tysa při južnej hranicy a Už. W Zakarpatskej oblasći nadeńdźe so tež najwyša hora Ukrainy, Howerla (2061 m).

 Zarjadnistwo 
Oblasć Zakarpatska wobsteji z 13 rajonow a pjeć městow, kotrež podsteja bjezposrědnje zarjadnistwu oblasće. To su města:
 Berehowe
 Čop
 Chust
 Mukačewe
 Užhorod

 Wobydlerstwo 
mini|Zarjad Zakarpatskeje oblasće w Užhorodźe

Wjetšinu ludnosće wučinja Rusinojo, kotřiž pak jako narodna mjeńšina připóznaći njejsu a jako Ukrainjenjo płaća. Nimo toho bydli w Zakarpatskej wulka madźarska mjeńšina.

+ Wuwiće wobydlerstwa 1989 1990 1995 1998 2001 2005 2008 2012 2014 1.252.300 1.258.100 1.288.100 1.276.000 1.261.300 1.248.486 1.242.606 1.250.759State Statistics Service of Ukraine 1.256.900Державна служба статистики Украïни

 narodnosć wobydlerjo 1989 (%) 2001 (%) změna (%)About number and composition population of UKRAINE by data All-Ukrainian population census '2001 data Ukrainjenjo 1.010.100 78,4 80,5 +3,4 % Madźarojo 151.500 12,5 12,1 −2,7 % Rumunojo 32.100 2,4 2,6 +9,0 % Rusojo 31.000 4,0 2,5 −37,3 % Romojo 14.000 1,0 1,1 +15,4 % Słowacy 5.600 0,6 0,5 −22,3 % Němcy 3.500 0,3 0,3 +3,0 %

 maćeršćina 2001 (%)About number and composition population of ZAKARPATTIA REGION by data All-Ukrainian population census '2001 ukrainšćina 81,0 madźaršćina 12,7 rušćina 2,9 rumunšćina 2,6

 Žórła 

 Wotkaz 

!
Zakarpatska